Hierdie Sondag staan bekend as Jubilate, "Juig", en is ontleen aan Psalm 66:1-2. Hierdie Sondag van Paastyd is in alle opsigte die "Juig Sondag" – ons is verlos (Hand 4), ons het God as die grootste Herder van alle herders (Ps 23). Ons weet hoe liefde lyk, want Jesus het ons dit kom wys (1 Joh 3). Om mee af te sluit het ons ook vir Jesus as goeie herder, wat die kraal oopmaak en sy skape inlei (Joh 10). Geen wonder dat dit as Goeie Herder Sondag bekend staan nie.
Handelinge 4:5-12 – Ons juig want, in Jesus is ons verlos
5Die volgende môre het die raadslede, die familiehoofde en die skrifgeleerdes in Jerusalem vergader. 6Ook die hoëpriester Annas, en Kajafas, Johannes, Aleksander en al die ander lede van die hoëpriesterlike familie was teenwoordig. 7Hulle het die apostels voor hulle laat bring en hulle ondervra: "Deur watter krag en in wie se naam het julle dit gedoen?"
8Toe het Petrus, vol van die Heilige Gees, vir hulle gesê: "Raadslede van die volk, en familiehoofde, 9julle verhoor ons vandag oor 'n weldaad aan 'n siek man en oor hoe hy gesond gemaak is. 10Julle almal en die hele volk Israel moet weet dat dit in die Naam van Jesus Christus van Nasaret is dat hy hier gesond voor julle staan—dié Jesus vir wie julle gekruisig het, maar wat God uit die dood opgewek het. 11Hy is
die klip wat deur julle, die bouers,
12Hý bring die verlossing en niemand anders nie. Daar is geen ander naam op die aarde aan die mense gegee waardeur God wil dat ons verlos moet word nie."
1 Johannes 3:16-24 – Ons juig want, Jesus het ons kom wys hoe liefde lyk
16Hiéraan weet ons wat liefde is: Jesus het sy lewe vir ons afgelê. Ons behoort ook ons lewens vir ons broers af te lê. 17Wie aardse besittings het en sy broer sien gebrek ly, maar geen gevoel vir hom het nie—hoe kan die liefde van God in hom wees?
Johannes 10:11-18 – Ons juig want, Jesus is die Goeie Herder.
Psalm 15-24 fokus op die sentrale rol wat die tempel speel as plek waar God se teenwoordigheid beleef en gevier kan word. Met dié Psalms word ons uitgenooi om God se teenwoordigheid op te soek en vanuit die invloed wat Hy in ons hele bestaan het, te leef.
Uiteraard kan elkeen van die Psalms op hulle eie gelees word, soos dit aanvanklik ook geskryf is. Daar is egter ook 'n besondere chiastiese (konsentriese) patroon merkbaar in die wyse waarop die Psalms in die Psalmboek gerangskik is. Dit help 'n mens om Psalm 19 as die sentrum of spilpunt van hierdie reeks Psalms te sien, en die absolute sentrale rol wat dit speel, raak te sien: om teologies oor die Godsopenbaring na te dink.
Psalm 17 en 22 bidomverlossing vanuit hierdie vertroue.
Psalm 19 is die sentrale Psalm in hierdie groep, die spilpunt, wat beide op God se teenwoordigheid in sy Skeppingswerk fokus (Ps 8) as op die sentrale rol wat Sy woorde speel om sy teenwoordigheid te ervaar (Ps 1, 14). Hierdie woorde is natuurlik in die tempel gehuisves (die kliptafels in die Ark van die verbond), en as die basis van die Godsopenbaring aan die volk verkondig.
Lied 400 vv 1 & 5 "Juig, juig in hom" of
Jesus het gesê: [Johannes 10:14-15]
Gemeente, ek groet u in die Naam van die Herder wat sy lewe vir die skape aflê:
Psalm 23 (Spies beryming)
Lied 226 "Juig nou aarde, hemel" of
Vonkk 42 "Jubilate, loof die Here!" of
Flam 220 "Die Heer is my Herder"
Wil van God: 1 Johannes 3:16-24
Lied 414 of
Vonkk 86 "Ek is die Heer se skapie" of
Flam 72 "Ons glo!"
F17. "Dit Is Die Dag"
VONKK 86 "Ek Is Die Heer Se Skapie" (Psalm 23)
Nav Psalm 23
Melodie: MINANTÉ – Driekie Jankowitz 2009 (Pro Deo)
Orrelbegeleiding: Driekie Jankowitz 2009 (Pro Deo)
Teks: Johannes Tauler (1300-1361); As a bridegroom to his chosen – Emma Frances Bevan (1827-1909); Soos 'n vader vir sy kinders – Awie van Wyk en Kobus van der Westhuyzen 1993; nuwe teks Jacques Louw 2008 ©
Musiek: BRIDEGROOM – Peter Warwick Cutts (1937- )
Kantoryverwerking: Danie Hyman 2009 ©
© Musiek: Stainer and Bell. Used by permission.
meer as kennis en besittings
F209. "U Het My Vir Uself Gemaak"
(RUBRIEK: FLAM Gemeentesang – Lof / Toewyding)
Teks en Musiek: Elizabeth Fourie
© 2002 EF Musiek
(Opgeneem op haar CD Voetspore en FLAM, vol 1))
1. Here, U is my lewe,
2. Here, uit U hande
Fokus op die verantwoordelikheid wat 'n herder in Bybelse tye vir skape gehad het. Hulle moes weerlose skape in 'n vyandige omgewing beskerm. Nie net moes hulle keer dat wilde diere die skape verskeur nie, maar hulle moes die skape ook help as die skape in slegte situasies gekom het, bv as hulle weggeraak het of in 'n bos vasgehaak het, of in water geval het, en die wol so baie water geabsorbeer het, dat hulle kon verdrink. Die herder moes vir hulle voorsien vir kos en water en 'n veilige rusplek.
'n Goeie herder sou sy/haar lewe op die spel plaas vir die skape. Dit is wat die Goeie Herder ook vir ons doen, Jesus.
Indien jy fokus op Johannes 10 se weergawe van die Goeie Herder, sal dit help om vir die kinders te verduidelik dat verskillende troppe skape in Jesus se tyd baie keer in een kraal gehou is. Wanneer hulle uitgelei word, moes die herder met 'n unieke roep sy/haar trop skape uit die ander troppe uitroep. Hulle moes dus die herder se stem kon onderskei uit al die ander herders s'n.
Jesus se stem herken ons in sy gebod dat ons God moet liefhê en ander soos onsself.
Fokus op die Feesmaal en die oorvloed (OAV "my beker loop oor") daarvan sowel as die kontras met dié vyande wat nie mag deelneem nie.
Kinders het baie keer die ervaring dat hulle in die kombuis moet gaan eet, of vooraf moet eet, sodat die volwassenes die eintlike feesmaal kan geniet. Hulle sal dus die verwelkoming aan die regte feesmaaltafel kan waardeer.
Daarby word hulle koeldrankglase baie keer halfvol geskink sodat hulle nie mors nie. Die teks praat egter van oorvloed, van glase wat tot by die rand volgemaak word, en eintlik die hele tyd volgehou word, selfs al drink jy daarvan of mors jy daarvan.
Só is God vir ons.
Laai die Pixar kortfilm "Boundin'" met 'n gratis FLV-converter af.
The film features a sheep that lived in the American West whose elegant dancing is very popular with the other animals. One day the sheep-shearers arrive and shear it for wool. Having lost his coat, the sheep becomes shy and loses the confidence to dance so elegantly. It is whilst in his bare state that a benevolent jackalope comes across the little lamb and teaches him the merits of "bounding" rather than dancing (that is, getting up whenever you fall down). The sheep is converted and its joy in life is restored. The sheep's wool eventually grows back in the winter, only for it to be cut again, but his pride is now completely unshaken and he continues to "bound". (Wikipedia) Dit is die teenwoordigheid van die jackalope wat maak dat die skapie kan aanhou spring.
Dit word vertel dat die omgewing waarin Dawid grootgeword het, die inhoud van Psalm 23 ontsluit. Dawid was as seuntjie 'n skaapwagtertjie in die omstreke van Bethlehem in die bergwoestyn van Juda. Vandag maak reisigers veral met hierdie omgewing kennis op reis tussen Jerusalem (wat slegs enkele kilometer van Betlehem af is) en Jerigo, in die vrugbare Jordaanvallei.
Hierdie is woestyn soos mense in Suidelik-Afrika dit nie ken nie. Dis 'n bergwoestyn. Ongelooflike hoë bergwande troon bo dramatiese diep klowe. Onder in die klowe is die skemer. Grotte en holtes in die bergwande maak die omgewing 'n ideale skuilplek vir rowers en roofdiere. Geen wonder dat Jesus die gelykenis van die barmhartige Samaritaan ook in hierdie omgewing laat afspeel nie.
In hierdie omgewing moes Dawid skape oppas. Hy moes van kleins af die gevare leer ken en die skape daarvan bewaar. Hy ken die donker dieptes waar die gevaar so groot is dat mens dit 'n diepte van doodskaduwee kan noem. Teen hierdie agtergrond bely hy God se sorg:
Selfs al gaan ek deur donker dieptes, sal ek nie bang wees nie,
want U is by my. In u hande is ek veilig. (4).
Die reisiger van Bethlehem of Jerusalem na Jerigo kan nie ver sien tussen al die klowe en bergwande nie. Net so die skaapwagter op soek na water en weiding vir sy trop. Die pad kronkel en slinger berg-af. Maar op 'n punt, wanneer jy om 'n laaste draai kom, lê Jerigo en die vrugbare Jordaanvallei oop voor jou. Daar is groen weivelde. Daar kan die wagter ontspan oor die skape. Daar is kos, oopte en makliker beskerming.
Kan dit wees dat Dawid van sy jongdae as skaapwatertjie die ooptes en vrugbare velde van die Jordaanvallei in gedagte hou wanneer hy sê:
Hy bring my by waters waar daar vrede is. (1-2)
Hoe diep jy vasgeval is in situasie waar jy nie weet of jy die einde van die pad gaan sien nie, van die Here weet jy:
Vir 'n skaapwagter wat tussen die gevaar van rower, krans, roofdier en donker dieptes deur moet stuur om 'n lewe te maak, is die oorvloed van 'n eregas wat oorlaai word met die beste, die hoogtepunt. Naas die groen weivelde en waters waar rus is, is die toneel van 'n noenmaal waar jy soos 'n eregas ontvang word, die gepaste manier om die heerlikheid van God se liefde en sorg uit te spel. By hierdie feesmaal kan die vyande en teëstanders net toekyk.
God word as gasheer en tuisteskepper uitgebeeld. In die gevare van 'n bergwoestyn is daar geen beter hande om in te val as die Here se versorgende hande nie.
'n Gebed vir alle seisoene van die lewe
Dalk lees mens heeltemal te veel in Psalm 23 in om dit te verklaar aan die hand van Dawid se grootwordjare en die omgewing waarin hy 'n herder moes wees. Tog is hierdie Psalm die uitkoms van iemand se diep gewortelde belewing van die Here. Niemand kan hierdie dinge van God bely sonder dat jy jou kwota van doodsgevare, ontbering en verlange na versorging beleef het nie.
Psalm 23, seker die bekendste van alle Psalms, is dié gebed vir alle seisoene van die lewe. Dit is die geloofsbelydenis van iemand vir wie die Here van sy jeug af alles was. En wat ervaar het dat God in alle seisoene van die lewe Homself as herder bewys het.
Dit is eerstens die belydenis van iemand vir wie die Here tye van rus en vrede gegee het. Dis tye waarin hy ervaar het, ek kort niks nie, ek het rus en vrede en ek het krag vir my lewenspad.
Rigting en betekenis
Daarom is Psalm 23 tweedens ook die belydenis van iemand wat ervaar dat God rigting en betekenis in sy lewe gee. Wat tye van vooruitgang en voorspoed beleef. Wat uitdagende dinge aanpak en ervaar dat die Here die regte pad aanwys. Baie keer is die regte pad juis dié dinge wat God se eer sal bevorder en juis 'n manier waarop die regte pad gekies kan word.
Worsteling in die donker dieptes
Maar dan is Psalm 23 derdens ook die belydenis van iemand wat ervaar dat daar donker dieptes is en wat moet worstel met die pyn van nie-weet-nie, van onvervulde beloftes, van ondeursigtige raaisels.
Dawid verwoord hier iets van wat die Hebreërskrywer lank hierna sou skrywe dat nie alle gelowiges altyd kry wat beloof is nie, sodat hulle nie sonder ons die voleinding sou bereik nie (Hebr. 11).
Soms lei God se paaie wel uit die donkerte na die lig en soms net so verrassend heerlik dat dit voel soos 'n feesmaal in die aangesig van die teëstanders. Dit is die vierde aspek van die digter se belewenis met God. Dit is soos om as 'n eregas aan te sit by die maaltyd wat God die herder-koning voorberei het en waar jy as uitverkore gas kan aansit terwyl ander jaloers moet toekyk.
Ewig in God se teenwoordigheid
En wat jou terugbring by die besef en belydenis, vyfdens, dat die ware doel en sin en betekenis van die lewe, is om God te geniet en in sy teenwoordigheid vir ewig te bly. Wat op die ou end die ware rus en vrede is, dieper as die weivelde en die water en die krag, om maar net by God te wees, diep-tevrede soos 'n kind.